 Hall raia wa Uingereza amerejea kuifundisha timu hiyo kwa mara ya tatu lakini mara zote hizo hajawahi kuibebesha ubingwa zaidi ya kuishia nafasi ya pili.Akizungumza na gazeti hili Hall, alisema amepania kuhakikisha timu yake inakuwa bingwa wa Tanzania Bara, kitu ambacho kitamuongezea rekodi katika cheti chake cha ukocha.“Nimeshabeba ubingwa wa Klabu Bingwa Afrika Mashariki na Kati, na nimeweza kuipa nafasi timu kushiriki michuano mbalimbali ya Afrika kilichobaki kwangu ni ubingwa na msimu huu ningependa kulitimiza hilo,” alisema Hall.Kocha huyo alisema pamoja na timu yake kuongoza ligi kwa kuwa na pointi 25, hakumpi uhakika wa kufikia mafanikio hayo anayoyahitaji kutokana na ushindani uliopo hasa kutoka kwa mabingwa watetezi Yanga.